Document ID: /roh_data/filtered/fineweb-2-filterrobots_roh.jsonl.gz/19686

Tenor il responsabel per il traject tranter Malögia e S-chanf, Reto Matossi, sa preschenta la loipa sur tut ils 42 km en in fitg bun stadi. La naiv bletscha ch'è crudada ils ultims dus dis s’ha transmidada grazia temperaturas sut nulla en in fastiz fitg dir e cumpact.
Mirveglius dal tempo da las dunnas
Reto Matossi è quest onn surtut spanegià quant lunsch che las dunnas vegnan da sa distanziar dals umens. Per l’emprima giada partan 90 dunnas da la categoria elita 5 minutas pli baud, sco emprimas a la cursa da passlung a Malögia. Cura ch’ils emprims umens vegnan da tschiffar e surpassar ellas, na po il commember dal comité betg dir. Dentant è el persvas che quai capita avant l’arrivada a S-chanf.
RR actualitad 11:00